Eduard Lassen

Eduard Lassen (1830–1904) var en danskfødt komponist og dirigent som virket i Tyskland.

Liv 
Familien til Eduard Lassen flyttet til Brussel i 1832, og i 1842 begynte han på en musikalsk utdanning ved konservatoriet. I studietiden vant han flere priser, blant annet Prix de Rome i 1851.

Lassen studerte videre Tyskland og Italia. I 1857 oppførte han med stor suksess sin opera Landgraf Ludwigs Brautfahrt i Weimar, og ble året etter ansatt som musikkdirektør ved hoffet i Sachsen-Weimar-Eisenach. I 1861 etterfulgte han Franz Liszt som hoffkapellmester i Weimar, og skrev samme år musikk til uroppføringen av  Friedrich Hebbels drama Die Nibelungen. Lassen pensjonerte seg i 1895.

Ved siden av operaer, skrev Lassen symfonier, ouvertyrer, men ble framfor alt kjent for sine tyske lieder for sangstemme solo og klaver, mange med elementer fra tysk og belgisk folkemusikk.

Verk 
Operaer
 Le Roi Edgard, 1855, oversatt til tysk som Landgraf Ludwigs Brautfahrt, uroppført i Weimar 19. mai 1857
 Frauenlob, 1860, uroppført i Weimar 22. mai 1860
 Le Captif, 1865, uroppført i Brussel 24. april 1865. Oversatt til tysk av P. Cornelius til Der Gefangene, uroppført i Weimar 8. april 1869

Skuespillmusikk
 Musik zu Goethes Faust. I. und II. Theil op. 57, uroppført 6./7. mai 1876

Referanser

Kilder 
 
 «Lassen, Eduard» i Meyers store konversasjonsleksikon, bind 12, Leipzig 1907, side 212]

Eksterne lenker 
 
 
 

Romantiske komponister